open-index/open-wikipedia-markdown huggingface dataset:
Kensington Metropark

**Kensington Metropark** on puisto, joka sijaitsee Milfordin ja South Lyonin välissä Michiganissa. Puisto kattaa 18,13 neliökilometrin alueen. Sillä on metsäinen ja mäkinen maasto ja sitä ympäröi 4,9 neliökilometrin suuruinen järvi Kent Lake. Puistossa on 18-reikäinen golfkenttä, frisbeegolf-rata, kelkkarata, piknik-alueita, rantoja ja sieltä voi vuokrata veneitä. Siellä on 31 kilometrin hevosreitti ja 11 kilometrin vaellusreitti sekä yhteyspolkuja muihin lähellä oleviin puistoihin. Puistossa käy noin 2,5 miljoonaa kävijää vuodessa. Se avattiin vuonna 1947.

## Galleria

Tiedosto:Kensington metropark martindale beach.JPG
Tiedosto:Kensington metropark farm center.JPG
Tiedosto:Kensington metropark east boat launch.JPG
Tiedosto:Kensington MetroPark by Joshua Young.png
Tiedosto:Kensington Splash by Joshua Young.png


## Aiheesta muualla

* Huron-Clinton Metroparks 

## Lähteet
Plateau des Glières

**Plateau des Glières** on ylänkö Ranskan Alpeilla Bornesin massiivilla. Se sijaitsee Auvergne-Rhône-Alpesin alueella, Haute-Savoien departementissa, Fillièren ja Le Petit-Bornand-les-Glièresin kuntien alueella.

Plateau des Glières on vaikeapääsyinen ja harvaan asuttu ylänkö 1&nbsp;300 – 1&nbsp;800 metrin korkeudessa. Sen laajoja alppilaitumia ympäröivät mäntymetsät ja kiviset kalliot.

## Historia

Toisessa maailmansodassa liittoutuneet valitsivat Plateau des Glièresin kohteeksi, jonne he pudottivat laskuvarjoilla aseita Haute-Savoien vastarintaliikkeen käyttöön. Operaatio järjestettiin helmi-maaliskuussa 1944, ja sitä oli toteuttamassa 460 Ranskan vastarintaliikkeen sotilasta eli markiisia. 26. maaliskuuta 1944 Natsi-Saksan armeija hyökkäsi vastarintaliikkeen kimppuun ja he joutuivat vetäytymään ylängöltä. Tämä oli ensimmäinen vastarintaliikkeen suora taistelu miehittäjiä vastaan. Nykypäivänä ylängöllä on tämän tapahtuman muistoksi pystytetty muistomerkki (*Monument national à la Résistance du plateau des Glières*) Glièresin markiisien ensimmäisen johtajan luutnantti Tom Morelin haudalle.

## Aiheesta muualla

## Lähteet
USS Michael Monsoor (DDG-1001)

**USS Michael Monsoor** (runkonumero DDG-1001) on Yhdysvaltain  laivaston Zumwalt-luokan hävittäjä.

## Valmistus

Alus tilattiin Bath Iron Worksiltä Bathista, Mainesta, missä köli laskettiin 23. toukokuuta 2013. Alus laskettiin vesille 18. kesäkuuta 2016 ja otettiin palvelukseen 26. tammikuuta 2019.

## Palvelus
Alus on koeajoissa ja viimeisteltävänä ennen suunniteltua palvelukseenottoa.

## Lähteet
*
*
*

### Viitteet
Jari Elamo

**Jari Elamo** (s. 1969) on Cycleurope Finland Oy:n ja Velo & Oxygen polkupyöräliikeketjun toimitusjohtaja. Elamo aloitti Cycleuropen palveluksessa vuonna 2019.

Elamo on siirtänyt Helkaman polkupyörien valmistusta Taiwanista takaisin Suomeen. Elamo on koulutukseltaan tuotantotalouden diplomi-insinööri ja markkinointiekonomi. Vuonna 2013 Elamo voitti Suomen markkinointihenkisin insinööri -kilpailun. 

Elamo on toiminut myös Funfair Oy:n toimitusjohtajana. Elamo loi vuonna 2011 Huuhkajat-keräilykortti -sarjan., josta on ilmestynyt kolme sarjaa.

Elamo on kehittänyt myös vuoden 2005 lautapelin Euroopan omistaja, jonka esikuvana on ollut Trivial Pursuit.

Elamo on naimisissa ja hänellä on neljä lasta.

## Palkinnot ja ehdokkuudet
* Suomen markkinointihenkisin insinööri 2013

## Lähteet
Gubbio

**Gubbio** on kunta Perugian maakunnassa Keski-Italiassa. Sen väkiluku vuonna 2011 oli 32&nbsp;432 henkeä. Alueella on kuvattu televisiosarjaa *[[Isä Matteon tutkimuksia]]*, jonka pääosassa on Terrence Hill.

## Lähteet

## Aiheesta muualla
AeroVironment RQ-11 Raven

**AeroVironment RQ-11 Raven** on yhdysvaltalaisen AeroVironmentin valmistama miehittämätön ilma-alus, jonka ensilento tehtiin lokakuussa 2001. Konetyyppiä käytetään Yhdysvaltojen asevoimissa maa-, meri- ja ilmavoimissa. RQ-11 on käsin ilmaan lähetettävä lennokki.

## Käyttö
Raven on Yhdysvaltojen lisäksi myyty eri maiden asevoimille muun muassa Australiaa, Viro, Italia,  Tanska ja Iso-Britannia. Valmistajan mukaan yli 11&nbsp;000 lentolaitetta on toimitettu asiakkaille ympäri maailmaa.

## Tekniset tiedot
RQ-11 pystyy kuljettamaan enintään noin 900 gramman painoista hyötykuormaa. Moottorina on Aveox 27/26/7-AV -sähkömoottori, jonka virtalähteenä käytetään akkua. Konetyypillä pystytään lentämään yhtäjaksoisesti noin 80 minuuttia ja sen lentonopeus on 45–95&nbsp;km/h. Ravenin tyypillinen operaatiokorkeus on 30–150 metriä. 

Lentolaitetta voidaan käyttää tiedusteluun valoisalla että pimeällä, valvontaan, kohteiden tai maalien hankkimiseen. Raveniin voidaan kiinnittää kaksi erilaista anturia esimerkiksi kaksi elektro-optista kameraa. Lennokkia käytetään pienten yksiköiden taistelutehtävissä.

Ravenin hinta on 35&nbsp;000 USD, mutta järjestelmineen hinta voi olla 250&nbsp;000 USD.

## Lähteet

## Aiheesta muualla
Super Bowl XXIII

**Super Bowl XXIII** oli järjestyksessään 23. Super Bowl. Vastakkain pelasivat San Francisco 49ers ja Cincinnati Bengals. Ottelu pelattiin Joe Robbie Stadiumilla Miamissa, Floridassa 22. tammikuuta 1989. San Francisco 49ers voitti pistein 20–16. Ottelun arvokkaimpana pelaajana palkittiin San Franciscon laitahyökkääjä Jerry Rice.

## Lähteet
Varangin niemimaan kansallispuisto

**Varangin niemimaan kansallispuisto** (, , ) sijaitsee Koillis-Norjassa Finnmarkin läänissä. Alue on perustettu vuonna 2006. Kansallispuisto on kooltaan 1804 neliökilometriä ja levittäytyy Båtsfjordin, Uuniemen, Vesisaaren ja Vuoreijan kuntien alueille.

Kansallispuistossa on joitain avoimia tupia lyhyttä majoittumista varten. Kansallispuiston korkein kohta on 633,8 metriä merenpinnan yläpuolella oleva Skipskjølen eli Beallját -tunturi.

## Lähteet
Yhdysvaltain vaalit 2018

**Yhdysvaltain vaalit 2018** järjestettiin 6. marraskuuta 2018. Silloin valittiin kongressin edustajainhuoneen kaikki 435 jäsentä ja hieman yli kolmasosa senaattoreista eli 35 senaattoria senaattiin. Kyseessä ovat välivaalit, sillä ne järjestettiin presidentin virkakauden puolivälissä eikä samaan aikaan ollut presidentinvaaleja. Lisäksi valittiin osavaltio- ja paikallistason lainsäätäjiä kuten kuvernööri 36 osavaltioon ja kolmeen territorioon.

Demokraatit saivat vaaleissa edustajainhuoneen enemmistön. Republikaanit säilyttivät enemmistönsä senaatissa.

## Katso myös
* Yhdysvaltain vaalit 2016
* Yhdysvaltain edustajainhuoneen vaalit 2018
* Yhdysvaltain vaalit 2020

## Lähteet

## Aiheesta muualla
La Roche-sur-Foron

**La Roche-sur-Foron** on kunta itäisessä Ranskassa Haute-Savoien departementissa Auvergne-Rhône-Alpesin alueella. Kunta sijaitsee noin 10 kilometriä Bonnevillen kaupungista länteen.

Kaupungin keskiaikaista keskustaan kutsutaan nimellä *Plain-Château*. Siellä on tältä ajalta peräisin oleva linna *Château de l'Échelle*, joka on kunnan kulttuuritapahtumien pitopaikka. Muita keskustan keskiaikaisia rakennuksia ovat yksityisomistuksessa oleva linna *Château de Saix* sekä puolustustorni *Tour des comtes de Genève*. Keskustaan rakennettiin 1800-luvulla uusklassinen kaupungintalo. La Roche-sur-Foron sai julkisen sähkövalaistuksen jo vuonna 1885, mikä tekee siitä yhden Euroopan ensimmäisistä sähkövalaistuista kaupungeista. Suomessa ensimmäisenä kaupunkina sähkövalaistuksen sai Tampere vuonna 1888.


Tiedosto:Chateau_de_La_Roche_sur_Foron.jpg|Château de l'Échelle
Tiedosto:Castle of La Roche-sur-Foron (1).jpg|Tour des comtes de Genève


## Aiheesta muualla

## Lähteet
Yhdysvaltain edustajainhuoneen vaalit 2018

**Yhdysvaltain edustajainhuoneen vaalit 2018** järjestettiin 6. marraskuuta 2018. Vaaleissa valittiin edustajainhuoneen kaikki 435 jäsentä kaikista vaalipiireistä ja jokaisesta osavaltiosta. Kyseessä olivat presidentti Donald Trumpin virkakauden puolivälissä järjestetyt välivaalit, eikä samaan aikaan järjestetty presidentinvaaleja. Ennen vaaleja republikaanit olivat olleet enemmistönä edustajainhuoneessa tammikuusta 2011 asti.

Demokraatit saivat 40 paikkaa lisää ja saivat enemmistön edustajainhuoneeseen.

Demokraatit saivat merkittäviä voittoja erityisesti Kaliforniassa Orangen piirikunnassa, joka on aiemmin ollut republikaanien vahvaa kannatusaluetta: kaikki piirikunnan alueelta valitut edustajat olivat demokraatteja. New Jerseyn osavaltion kahdestatoista edustajanpaikasta demokraatit voittivat yksitoista.

## Lähteet

## Aiheesta muualla
Meng Hongwei

**Meng Hongwei** (; s. marraskuu 1953) on kiinalainen entinen poliitikko ja Interpolin johtaja vuosina 2016–2018. Hänen oli määrä toimia tehtävässä 2020 asti, mutta Interpol tiedotti pääjohtajan vaihtumisesta 7. lokakuuta 2018.

Meng nousi suureen kansainväliseen julkisuuteen lokakuussa 2018, kun hän katosi lähdettyään Interpolin toimipaikasta Ranskasta matkustaakseen Kiinaan. Nimettömiin lähteisiin perustuvan hongkongilaisen *[[South China Morning Post]]* -lehden uutisen mukaan Meng olisi viety kuulusteltavaksi rikosasiassa heti hänen saavuttuaan Kiinaan.

Mengin vaimoakin on uhkailtu, ja hän on Ranskan poliisin suojelussa.

## Lähteet
Ylä-Inarijoen kansallispuisto

**Ylä-Inarijoen kansallispuisto** (norj. *Øvre Anárjohka nasjonalpark*, ) sijaitsee Norjassa Finnmarkin läänissä. Kansallispuisto sijaitsee Kaarasjoen ja Koutokeinon kuntien alueilla. Pinta-alaltaan kansallispuisto on 1409 neliökilometriä. Kansallispuisto rajautuu etelässä Suomeen. Korkein kohta kansallispuistossa on Gurbbeš-tunturi, joka on 589 metriä merenpinnan yläpuolella. Puisto avattiin 1.4.1976.

## Lähteet
Artturi Somersalo

**Artturi Somersalo**, sukunimi vuoteen 1906 *Sommer* (7. syyskuuta 1889 Tampere – 21. syyskuuta 1973) oli suomalainen agronomi, maanviljelijä ja liikemies.

Somersalon vanhemmat olivat kauppaneuvos Arthur Sommer ja Lydia Johansson. Hänen sisaruksiaan olivat opettaja, kansanedustaja Eva Somersalo, diplomi-insinööri Ensi Somersalo, filosofian kandidaatti Yrjö Somersalo, kirjailija Aili Somersalo ja everstiluutnantti, IKL:n kansanedustaja, Ajan Sana -lehden päätoimittaja Arne Somersalo.

Somersalo pääsi ylioppilaaksi Tampereen reaalilyseosta 1907. Hän valmistui agronomiksi 1914 ja maatalous- ja metsätieteiden kandidaatiksi 1949. Hän toimi maanviljelijänä 1913-1919 ja omisti pitkään Valkilan kartanon Pirkkalassa. Vuonna 1918 Somersalo perusti pankkiiriliikkeet Tampereelle ja Helsinkiin. Pankkiiriliike toimi vuoteen 1921 saakka, jolloin se teki konkurssin. Somersalo oli vuodesta 1922 alkaen Ilmailuvarikon kamreerina Helsingissä ja toimi myöhemmin useiden ulkomaisten toiminimien kuten I. G. Farbenin ja Norsk Hydron edustajana Suomessa. Vuodesta 1936 alkaen hän on toimi Maan Suolan päätoimittajana. Somersalo oli Koetoimintayhdistysten Liiton hallintoneuvoston jäsenenä, Helsingin agronomikerhon puheenjohtajana ja Töölön kansallisseuran puheenjohtajana. Hän kirjoitti liike-elämää käsitteleviä artikkeleita aikakauslehtiin ja oli avustajana muun muassa *Luonto tieteen valossa*- ja *Tavarasanakirja*-teoksissa. 

Somersalo oli naimisissa kuvaamataidonopettaja Margit Roosin kanssa. Heidän poikansa oli taidemaalari Heikki Somersalo.

## Julkaisuja
* *Lannoitusaapinen*. I. G. Farben & Norsk Hydro maanviljelysneuvomo, Helsinki 1932, 6. painos 1937
* *Irti maatalouspulasta! : kannattavaan peltoviljelykseen*. Maanviljelysneuvomo, Helsinki 1933 
* *Lannoitekaupan käsikirja*. Maanviljelysneuvomon julkaisuja n:o 91. Helsinki 1936
* *Vihanneskasvien lannoitus*. Maatalousministeriön tuotanto-osasto, Helsinki 1941, 1943
* *Jokamiehen lannoitusopas*. Pellervo-seura, Helsinki 1948
* *Puutarha- ja huonekasvien pH-vaatimukset* , kirj. Artturi Somersalo, Reijo Heinonen. Kesko, maatalousosasto, Helsinki 1951

## Lähteet
Super Bowl XXV

**Super Bowl XXV** oli järjestyksessään 25. Super Bowl. Vastakkain pelasivat New York Giants ja Buffalo Bills. Ottelu pelattiin Tampa Stadiumilla Tampassa, Floridassa 27. tammikuuta 1991. New York Giants voitti pistein 20–19. Ottelun arvokkaimpana pelaajana palkittiin San Franciscon keskushyökkääjä Ottis Anderson.

## Lähteet
Erik Witting

**Erik Martialis Witting** (1. tammikuuta 1910 Helsinki – 22. joulukuuta 1992) oli suomalainen pankinjohtaja ja Ruotsalaisen kansanpuolueen (RKP) kunnallispoliitikko.

Witting kirjoitti ylioppilaaksi vuonna 1927 ja aloitti samana vuonna uransa Suomen Yhdyspankin (SYP) Viipurin-konttorissa. Hän oli SYP:n Kokkolan-konttorin apulaisjohtajana vuosina 1940–1941 sekä johtajana Viipurin konttorissa 1942–1944, Lahden konttorissa 1944–1945, Kokkolan konttorissa 1945–1956 ja Vaasan konttorissa 1956–1959. Vuosina 1959–1974 hän kuului SYP:n johtokuntaan. Witting kuului myös useiden muiden yritysten johtokuntiin, ja oli Pohjoismainen tekstiili Oy:n johtokunnan puheenjohtaja vuodesta 1966 sekä Suomen Bofors Oy:n vuodesta 1968.

Witting kuului Kokkolan kaupunginhallitukseen vuosina 1947–1956, Helsingin kaupunginvaltuustoon vuosina 1965–1976 ja Helsingin kaupunginhallitukseen 1967–1972. Hän oli RKP:n valtuustoryhmän puheenjohtaja Helsingin valtuustossa 1967–1975.

Ulkoministeri Rolf Witting oli Erik Wittingin setä.

## Lähteet
Super Bowl XXVI

**Super Bowl XXVI** oli järjestyksessään 26. Super Bowl. Vastakkain pelasivat Washington Redskins ja Buffalo Bills. Ottelu pelattiin Metrodomella Minneapolisissa, Minnesotassa 26. tammikuuta 1992. Washington Redskins voitti pistein 37–24. Ottelun arvokkaimpana pelaajana palkittiin Washingtonin pelinrakentaja Mark Rypien.

## Lähteet
Ylä-Paatsjoen kansallispuisto

**Ylä-Paatsjoen kansallispuisto** (norj.  *Øvre Pasvik nasjonalpark*, pohjoissaam. *Báhčaveaji Álbmotmeahcci)* sijaitsee Norjassa Finnmarkin läänissä. Kansallispuisto sijaitsee Etelä-Varangin kunnan alueella ja on pinta-alaltaan 119 neliökilometriä. Alue kuuluu pohjoiseen havumetsävyöhykkeeseen.

## Lähteet
Liamine Zéroual

**Liamine Zéroual** (; 3. heinäkuuta 1941 Batna – 28. maaliskuuta 2026 Alger) oli algerialainen kenraali ja Algerian presidentti vuosina 1995–1999. Hän oli maan johdossa sotilaiden valtaan nostamana jo edellisestä vuodesta alkaen.

## Elämä

Liamine Zéroual syntyi 1941 Algerian itäisessä Batnan kaupungissa. Hän liittyi 16-vuotiaana kansalliseen vapautusarmeijaan taistelemaan Ranskaa vastaan itsenäisyyssodassa.

Zéroual lähti 1965 Neuvostoliittoon sotilasukoulutusta varten. Algeriassa hänet sijoitettiin Sidi Bel Abbèsiin tykistöyksikön johtoon ja lähti sitten kohoamaan asevoimien arvoasteikossa. Hänet nimettiin 1989 maavoimien päälliköksi, mutta hän erosi vielä saman vuoden aikana ajauduttuaan erimielisyyksiin presidentti Chadli Bendjedidin kanssa. Zéroual toimi vuosina 1990–1991 Romanian-suurlähettiläänä ja vuonna 1993 puolustusministerinä.

Zéroualista tuli tammikuussa 1994 sisällissodan aikaisen siirtymähallinnon presidentti. Hän yritti tehtävässä tehdä kahteen otteeseen rauhan pääopposition Islamilaisen pelastusrintaman kanssa. Zéroual valittiin marraskuussa 1995 presidentiksi Algerian ensimmäisissä moniehdokasvaaleissa. Hän sai 61,3 prosenttia äänistä ja aloitti virassa 27. marraskuuta 1995.

Zéroual kertoi tavoitteekseen rauhan ja sovituksen ja tavoitteli laaja-alaista hallintoa, jossa olisi mukana sekä sekulaareja että islamistisia puolueita. Islamilainen pelastusrintama hylkäsi Zéroualin suunnitelmat, mutta pääosa oppositiopuolueista äänesti syyskuussa 1996 uudistusten puolesta. Algerian uusi perustuslaki hyväksyttiin marraskuussa. Zéroual ilmoitti syyskuussa 1998 vetäytyvänsä presidentin tehtävistä heikentyneen terveytensa takia. Todellisena syynä on kuitenkin on pidetty median ja asevoimien menetettyä tukea. Hänen seuraajakseen valittiin kaksi vuotta etuajassa pidetyissä vaaleissa vuonna 1999 Abdelaziz Bouteflika.

Zéroual pysyi 2000-luvulla pääosin poliittisen elämän ulkopuolella eikä suostunut lähtemään haastamaan Bouteflikaa vaaleissa. Hän kuitenkin esitti helmikuussa 2019 tukensa mielenosoituksille, jotka olivat syntyneet, kun Bouteflika ilmoitti tavoittelevansa jo viidennettä kautta presidenttinä. Bouteflika lopulta erosi, ja Zéroual kieltäytyi tämän jälkeen paikasta siirtymähallinnon johdossa. Hänen mukaansa uuden sukupolven oli aika ottaa johto.

Zéroual kuoli maaliskuussa 2026 vakavan sairauden seurauksena.

## Lähteet

## Aiheesta muualla
Carl Hahl

**Carl Hahl** (25. syyskuuta 1872 Turku – 4. heinäkuuta 1956 Helsinki) oli suomalainen lääkäri, joka sai professorin arvonimen.

Carl Hahlin vanhemmat olivat lääketieteen ja kirurgian tohtori Berndt Gustaf Hahl ja Alexandra Kumlin ja puoliso vuodesta 1903 Karin Maria Emilia Åkerman, senaattori ja kenraalimajuri Henrik Willehad Åkermanin tytär. Hahl tuli ylioppilaaksi 1892 ja valmistui lääketieteen lisensiaatiksi 1900, lääketieteen ja kirurgian tohtoriksi hän väitteli 1903 tutkimuksella *Klinisk studie öfver artificiell förtidsbörd vid trångt bäcken*.  Hahl toimi lääkärinä Helsingissä vuodesta 1900, yleisen synnytyslaitoksen assistenttilääkäri hän oli 1900–1904 ja Helsingin yliopiston lapsenpäästötaidon dosentti 1906–1928. Hahl oli Kätilöopiston ylilääkäri 1907–1941. *Tidskrift för barnmorskor i Finland* -lehden toimittaja hän oli 1914–1919 ja *Kätilölehden* 1915–1919. Hän julkaisi muun muassa teokset *Koneellisen lapsenpäästötaidon oppikirja kätilöille* (1918) ja *Lapsenpäästötaidon oppikirja kätilöille* (1922, 1931). Professorin arvonimi myönnettiin Hahlille vuonna 1921.

Toimitusjohtaja, päätoimittaja Nils-Gustav Hahl oli Carl Hahlin poika. Tytär Marita Lybeck oli puolestaan keramiikka- ja tekstiilitaiteilija. Carl Hahlin veli oli insinööri ja Vaasan puuvillatehtaan toimitusjohtaja Bernhard Hahl ja velipuoli professori ja Berliinissä toiminut yksityishammaslääkäri Gösta Hahl.

## Lähteet
Victorinus Egyptiläinen

**Victorinus Egyptiläinen** (Korintti, Kreikka – 283 Diospolis, Egypti) oli pyhimys ja marttyyri, joka surmattiin keisari Numerianuksen vainoissa. Ollessaan Korintin kansalainen hänet karkotettiin Egyptiin mukanaan joukko muita kristittyjä. Myöhemmin, kuvernööri Sabinuksen aikana, heidät pidätettiin uudestaan, heitä kidutettiin ja heidät teloitettiin Diospoliissa. Perinteen mukaan heidät mestattiin tai poltettiin roviolla. Muita hänen kanssaan marttyyrikuoleman kärsineitä olivat Victor, Nicephorus, Claudian, Dioscorus, Serapion ja Papias. Hänen muistopäivänsä on 25. helmikuuta.

## Lähteet

## Aiheesta muualla
* St. Victorinus, And Six Companions, Martyrs ecatholic2000.com
Bundesverband Öffentlicher Banken Deutschlands (VÖB)

**Saksan julkisten pankkien liitto (VÖB)** (saksaksi: Bundesverband Öffentlicher Banken Deutschlands, VÖB) on Berliinissä sijaitseva Saksan pankkialan johtava yhdistys. Se edustaa 61 jäseninstituutiota, mukaan lukien valtionpankit sekä liittovaltion ja osavaltioiden kehityspankit.
 
"Saksan julkisten luottolaitosten liitto" perustettiin vuonna 1916 ja sai uuden nykyisen nimensä vuonna 1974. VÖB:llä on ollut toimisto Brysselissä vuodesta 1987 lähtien. Yhdistys on myös edustettuna Pariisissa Euroopan pankkiviranomaisen (EPV) ja Euroopan arvopaperimarkkinaviranomaisen (ESMA) yhteystoimiston kautta. Yhdistys on Brysselissä sijaitsevan Euroopan julkisten pankkien liiton (EAPB) jäsen. VÖB:stä tuli 1.1.2023 alkaen myös Euroopan pankkiliiton (EBF) ylimääräinen jäsen. Yhdistys on olemassaolonsa aikana tukenut jäseniään läpi Saksan valuuttauudistuksen, kahden maailmanlaajuisen talous- ja rahoituskriisin sekä euron käyttöönoton.

VÖB-ZVD Netzbetrieb Frankfurt on Saksan pankkialan hyväksymä verkko-operaattori yleisimpien korttimaksutapojen (girocard, luottokortit, kansainväliset pankkikortit / Maestro, GeldKarte, asiakas- ja bonuskortit) tekniseen käsittelyyn ja on yksi johtavista hyväksytyistä verkko-operaattoreista, jolla on noin 70 000 kytkettyä päätelaitetta.

## Aiheesta muualla
* Liittovaltion osavaltion pankkien virallinen sivusto
* LinkedIn
* VÖB:n jäseniä
* Kehitys- ja edistämispankit Saksassa
Kuka sellaista tekisi

**Kuka sellaista tekisi** on Kariston vuonna  2008 julkaisema ja Seppo Jokisen kirjoittama jännitysromaani.

## Lähteet
* https://www.kirjasampo.fi/fi/kulsa/kauno%253Aateos_32159
Boeing Insitu ScanEagle

**ScanEagle** on Insitu Groupin ja Boeing-yrityksen valmistama miehittämätön lentokone, jota otettiin käyttöön Irakin sodassa vuonna 2004. Yleisesti lentolaitetta käyttävät Yhdysvaltain asevoimat taktisella tasolla tiedustelutehtäviin. Sitä on myös käytetty siviilitehtävissä, kuten tulipalojen torjunnassa, rautateiden valvonnassa ja rannikkovartioston eri tehtävissä. 

ScanEagle lähetetään lentoon katapulttimaiselta lavetilta. Lennokki on käytössä yli 20 maalla ympäri mailman. ScanEaglestä on myös versiot ScanEagle 2 ja ScanEagle 3.

## Tekniikka
Siipien kärkiväli on 3,11 metriä. Painoa lentolaitteella on ilman lisävarusteita 14–18&nbsp;kg. ScanEagle toimii bensiinimoottorilla ja suoriutuu 24 tunnin tehtävästä ilman tankkausta. Normaali lentonopeus on 25,7–30,9&nbsp;m/s. ScanEagle pystyy suorittamaan yli 111&nbsp;km:n lentomatkoja ja sen operointikorkeus on 4&nbsp;876&nbsp;m ja maksimissaan 5&nbsp;943&nbsp;m. 

Lentolaitteessa voidaan käyttää kahta erimallista elektro-optista kameraa (EO tai EO900), MWIR-infrapunakameraa (Electro-optical, Midwave Infrared) tai yhdistelmäkameraa, jossa on sekä elektro-optinen kamera että infrapunakamera. Elektro-optinen kamera pystyy tuottamaan reaaliaikaista, värillistä videomateriaalia ja se kykenee 25:1 optiseen zoomaukseen.

Infrapunakamera on malliltaan jäähdyttämätön ja se kykenee tuottamaan 30 kuvaa sekunnissa. ScanEaglessä voidaan käyttää myös kahta erilaista datalinkkiä: analogista videodatalinkkiä ja C2-datalinkkiä. Analogista videota tuotetaan 2,4&nbsp;GHz:n taajuudella. Datalinkkeihin on myös sisällytetty CoT-toiminto (Cursor on Target), joka mahdollistaa laitteen ohjaamisen useilla eri ohjausjärjestelmillä.

## Lähteet

## Aiheesta muualla
Luettelo Norjan kansallispuistoista

Tämä on luettelo Norjan nykyisistä kansallispuistoista.

## Kansallispuistot norjankielisinä aakkosjärjestyksessä

## Lähteet
Burman valtio

**Burman valtio** oli Japanin keisarikunnan nukkevaltio, joka luotiin vuonna 1943 Burman japanilaismiehityksen aikana.

## Historia
Toisen maailmansodan alkupuolella Japani valtasi Britannian Burman saadakseen raaka-aineita ja sulkeakseen Burman tien, jota kiinalaiset nationalistit käyttivät sotatarvikkeiden kuljettamisessa.

Japani sai vallattua Burman nopeasti ja sai apua Burman kansalliselta armeijalta, jonka perustamisessa se oli auttanut. 

Kun Japani alkoi hävitä sotaa sen hallitus päätti, että Burmasta ja Filippiineistä tulisi kokonaan itsenäisiä valtioita. 28. tammikuuta 1943 Japanin pääministeri Hideki Tōjō lupasi, että Burma saisi itsenäisyyden vuoden sisällä sillä ehdolla, että se julistaisi sodan Britannialle ja Yhdysvalloille. 

1. elokuuta 1943 Burma sai itsenäisyyden ja julisti sodan Britannialle ja Yhdysvalloille.
Diana Matheson

**Diana Matheson** (s. 6. huhtikuuta 1984 Mississauga, Ontario, Kanada) on kanadalainen jalkapalloilija. Hän on pelannut Kanadan naisten maajoukkueessa 197 maaottelua ja tehnyt niissä 17 maalia. Ensimmäisen maaottelunsa hän pelasi vuonna 2003. Hän on ollut voittamassa maanosaliitto CONCACAF:in mestaruutta vuonna 2010 sekä saavuttamassa olympiapronssia Lontoossa 2012 ja Rio de Janeirossa 2016. Pelipaikaltaan hän on keskikenttäpelaaja.

## Lähteet
Ainasoja

**Ainasoja** on suomalainen sukunimi, joka on muun muassa seuraavilla henkilöillä:

* Ari Ainasoja (s. 1957), muusikko
* Edvard Ainasoja (1891–1969), jääkärivääpeli
Bergendahl

**Bergendahl** on ruotsinkielinen sukunimi, ja sen nimisiä ovat muun muassa:

* Anna Bergendahl (s. 1991), ruotsalainen laulaja
* Henrik Bergendahl, suomalainen muusikko
* Lars Bergendahl (1909–1997), norjalainen maastohiihtäjä, MM-mitalisti
* Matti Bergendahl (s. 1966), suomalainen erikoislääkäri ja toimitusjohtaja
* Waldemar Bergendahl (1933–2022), ruotsalainen elokuvaohjaaja, -leikkaaja, -tuottaja, -kuvaaja ja -käsikirjoittaja.
Hanhikoski

**Hanhikoski** tarkoittaa seuraavia:

* Hanhikosken rautatieasema, rautatieliikennepaikka Kemijärven kaupungissa
* Hanhikoski, Seinäjoen kaupunginosa
* Hanhikoski, kylä Huittisissa entisen Vampulan kunnan alueella
Catalan

**Catalan** voi viitata muun muassa seuraaviin:

* Catalan (1415–1457), Monacon herra
* Eugène Charles Catalan (1814–1894), belgialainen matemaatikko
* Catalán (1719), Espanjan laivaston Cambi-luokan linjalaiva. 

## Katso myös
* Catalani
Christine Sinclair

**Christine Margaret Sinclair** (s. 12. kesäkuuta 1983 Burnaby, Brittiläinen Kolumbia) on kanadalainen jalkapalloilija. Hän on pelannut Kanadan naisten maajoukkueessa ennen vuoden 2023 MM-kilpailujen alkua 323 maaottelua ja tehnyt niissä 190 maalia sekä toiminut joukkueen kapteenina. Hän on ollut voittamassa maanosaliitto CONCACAF:in mestaruutta vuonna 2010 ja olympiakultaa Tokiossa 2021 sekä saavuttamassa olympiapronssia Lontoossa 2012 ja Rio de Janeirossa 2016. Hän oli vuoden 2012 olympiaturnauksen paras maalintekijä tehtyään kuusi maalia, joista kolme tappioon päättyneessä välierässä Yhdysvaltoja vastaan. Hän sai lokakuussa 2012 Kansainväliseltä jalkapalloliitolta neljän ottelun pelikiellon ja sakot olympiavälierän jälkeisestä voimakkaasta erotuomariin kohdistamastaan arvostelusta. Vuoden 2019 MM-kilpailuissa hän pelasi Kanadan kaikissa neljässä ottelussa avauskokoonpanossa ja teki maalin alkulohko-ottelussa Alankomaita vastaan.

Sinclair on kahdeksan kertaa kuulunut kymmenen pelaajan listalle, joista on valittu FIFA:n vuoden naispelaaja: 2005, 2006, 2007, 2008, 2010, 2012, 2013 ja 2016. Hänet on valittu Kanadan vuoden naispelaajaksi toistakymmentä kertaa. Vuonna 2012 hänet palkittiin Bobbie Rosenfeld Awardilla vuoden parhaana kanadalaisena naisurheilijana. Sinclair kantoi Kanadan lippua Lontoon olympialaisten päättäjäisissä.

Sinclair pelasi alle 19-vuotiaiden MM-kilpailuissa vuonna 2002 Kanadan saavuttaessa hopeaa.

Seuratasolla Sinclair on edustanut Portland Thornsia vuodesta 2013.

## Lähteet

## Aiheesta muualla
Sunday Oliseh

**Sunday Ogochukwu Oliseh** (s. 14. syyskuuta 1974 Abavo, Delta, Nigeria) on entinen Nigerian maajoukkuejalkapalloilija. Hän toimii nykyään valmentajana. Pääosan urastansa hän loi eurooppalaisissa ammattilaisseuroissa. Hänen pelipaikkansa oli yleensä keskikenttä.

Hän aloitti jalkapalloilun kotimaassaan Julius Berger -nimisessä seurassa vuonna 1989. Sittemmin eurooppalaisista ammattilaisseuroista Oliseh pelasi useissa eri seuroissa. Niitä olivat belgialainen RFC de Liège, italialainen Reggiana, saksalainen 1. FC Köln, hollantilainen AFC Ajax, italialainen Juventus FC, saksalainen Borussia Dortmund, josta lainasopimuksella VfL Bochumissa vuosi, ja belgialainen Genk.

Nigerian maajoukkueessa hän osallistui yhteensä 54 otteluun vuosina 1993–2002 tehden kaksi maajoukkuemaalia.

Vuonna 2018 hän valmentaa Hollannin pääsarjassa perinteikästä Fortuna Sittardia.
Heinämäki

**Heinämäki** tarkoittaa seuraavia:

* Heinämäki, Sotkamon kylä
* *[[Herra Heinämäen Lato-orkesteri]]*, Pikku Kakkosen lastenohjelma
* *[[Herra Heinämäki ja Leijonatuuliviiri]]*, elokuva vuodelta 2011

## Sukunimi
* Juri Heinämäki (s. 1987), suomalainen koripallovalmentaja
* Liisa Heinämäki (s. 1961), kasvatustieteilijä, opettaja ja lastentarhanopettaja
* Tero Heinämäki (s. 1970), suomalainen teatteriohjaaja.
Hermanson

**Hermanson**, **Hermannsson** ja **Hermansson** ovat sukunimiä seuraavilla henkilöillä:

* C.-H. Hermansson (1917–2016), ruotsalainen kommunistipoliitikko
* Ebba Hermansson (s. 1996), ruotsalainen ruotsidemokraattipoliitikko
* Hjörtur Hermannsson (s.1995), islantilainen jalkapalloilija
* Matthias von Hermanson (1716-89), ruotsalainen valtaneuvos,
* Robert Hermanson (1846–1928), suomalainen oikeusoppinut
* Steingrímur Hermannsson (1928–2010), islantilainen poliitikko.
Sophie Schmidt

**Sophie Diana Schmidt** (s. 28. kesäkuuta 1988 Winnipeg, Manitoba) on kanadalainen jalkapalloilija. Hän on pelannut Kanadan naisten maajoukkueessa ennen vuoden 2023 MM-kilpailujen alkua 221 maaottelua ja tehnyt niissä 20 maalia. Hän on ollut voittamassa maanosaliitto CONCACAF:in mestaruutta vuonna 2010 ja olympiakultaa Tokiossa 2021 sekä saavuttamassa olympiapronssia Lontoossa 2012 ja Rio de Janeirossa 2016. Vuoden 2019 MM-kilpailuissa hän pelasi Kanadan kaikki neljä ottelua alusta loppuun. Pelipaikaltaan hän on keskikenttäpelaaja.

Schmidt on edustanut kotimantereensa seurojen lisäksi Euroopassa ruotsalaista Kristianstadia ja kolme vuotta saksalaista Frankfurtia. Kaudesta 2019 alkaen hän on pelannut Yhdysvalloissa Houston Dashin joukkueessa. Hän on pelannut joukkueessa huhtikuulle 2025 mennessä 105 sarjaottelua, joissa hän on tehnyt seitsemän maalia.

## Lähteet

## Aiheesta muualla
Hietakangas

**Hietakangas** on suomalainen sukunimi, joka on muun muassa seuraavilla henkilöillä:

*Auli Hietakangas-Koch, maisema-arkkitehti
*Harri Hietakangas (s. 1945), eräkirjailija, oppikirjailija, biologi
*Pekka Hietakangas (s. 1981), pesäpalloilija
*Ville Hietakangas, Helsingin yliopiston geenisäätelyn professori.
Melissa Tancredi

**Melissa Tancredi** (s. 27. joulukuuta 1981 Hamilton, Manitoba, Kanada) on kanadalainen jalkapalloilija. Hän on pelannut Kanadan naisten maajoukkueessa 125 maaottelua ja tehnyt niissä 27 maalia. Hän on ollut voittamassa maanosaliitto CONCACAF:in mestaruutta vuonna 2010 sekä saavuttamassa olympiapronssia Lontoossa 2012 ja Rio de Janeirossa 2016. Pelipaikaltaan hän oli hyökkääjä.

Tancredi on väitellyt tohtoriksi kiropraktiikan alalta.

## Lähteet
Viitasaari Areena

**Viitasaari Areena** on kulttuurin ja liikunnan monitoimihalli Viitasaarella. Areenaa käytetään erilaisten konserttien, esiintymisten, messujen, ja urheilutapahtumien järjestämiseen. Areena otettiin käyttöön elokuussa 2010.

## Tulevia tapahtumia

* TI‑TI nallen 30‑vuotisjuhlakonsertti - 17.11.2018
* RNO:n Kuudes Joulu - 16.12.2018
* TUBE tour 2019 - 08.03.2019

## Lähteet

## Aiheesta muualla
*Viitasaari Areena
Rhian Wilkinson

**Rhian Wilkinson** (s. 12. toukokuuta 1982 Pointe-Claire, Quebec) on kanadalainen jalkapalloilija ja jalkapallovalmentaja. Hän pelasi vuosina 2003–2017 Kanadan naisten maajoukkueessa 181 maaottelua, mikä oli hänen lopettaessaan kanadalaispelaajista kolmanneksi eniten. Hän teki maaotteluissaan seitsemän maalia. Hän on ollut voittamassa maanosaliitto CONCACAF:in mestaruutta vuonna 2010 sekä saavuttamassa olympiapronssia Lontoossa 2012 ja Rio de Janeirossa 2016. Pelipaikaltaan hän oli puolustaja.

WIlkinson on pelaajauransa jälkeen toiminut valmentajana. Hän kuului muun muassa Kanadan ja Englannin naisten maajoukkueiden sekä vuonna 2021 Ison-Britannian naisten olympiajoukkueen valmentajistoon. Hän voitti vuonna 2022 NWSL:n mestaruuden Portland Thornsin päävalmentajana, mistä tehtävästä hän erosi joulukuussa 2022. Helmikuussa 2024 Wilkinson nimettiin Walesin naisten maajoukkueen päävalmentajaksi tehtävästä eronneen Gemma Graingerin tilalle.

Wilkinson nimettiin Kanadan jalkapallon kunniagalleriaan (Canada Soccer Hall of Fame) vuonna 2022.

Wilkinsonin isä on alun perin englantilainen ja äiti walesiläinen.

## Lähteet
Junkerdalin kansallispuisto

**Junkerdalin kansallispuisto** () sijaitsee Norjassa Nordlandin läänissä. Kansallispuisto levittäytyy Saltdalin ja Fausken kuntien alueille. Pinta-alaltaan kansallispuisto on 682 neliökilometriä. Kansallispuisto on perustettu 9. tammikuuta 2004.

## Lähteet
Lofotoddenin kansallispuisto

**Lofotoddenin kansallispuisto** sijaitsee Norjassa Lofooteilla. Kansallispuisto levittäytyy Moskenesin ja Flakstadin kuntien alueille. Pinta-alaltaan kansallispuisto on 99 neliökilometriä, josta maata on 86 neliökilometriä ja merta 13 neliökilometriä. Kansallispuisto on perustettu kesäkuussa 2018. 

## Lähteet

## Aiheesta muualla
Alfred Hiilimies

**Alfred Hiilimies**, ent. **Hihlman** (2. elokuuta 1886 Kristiinankaupunki – 19. joulukuuta 1961 Helsinki) oli suomalainen kanttoriurkuri, musiikkipedagogi ja -kriitikko, kuoronjohtaja, säveltäjä ja sovittaja.

Hiilimiehen vanhemmat olivat työnjohtaja Frans Fredrik Hihlman ja Ida Maria Rautio ja puoliso vuodesta 1917 Helmi Siiri Vähäkallio. Hiilimies opiskeli Helsingin musiikkiopistossa 1906–1910 ja sai yksityisopetusta laulussa Abraham Ojanperän johdolla. Helsingin Johanneksenkirkon kanttori hän oli yli 30 vuotta, vuodesta 1916 vuoteen 1950. Hän toimi myös laulunopettajana useissa eri oppilaitoksissa vuodesta 1916 vuoteen 1946. *[[Uusi Suometar]]* -lehden musiikkikriitikkona Hiilimies toimi 1912–1918. Helsingin opettajakuoron johtaja Hiilimies oli 1923–1937 ja kunniajohtaja vuodesta 1946. *[[Kirkkomusiikki (lehti)|Kirkkomusiikkilehden]]* toimittaja hän oli 1929–1931. Hän myös piti konsertteja sekä julkaisi, sävelsi ja sovitti lauluja. Hiilimies sai director musices -arvonimen vuonna 1926.

## Lähteet
Latvian parlamenttivaalit 2018

**[[Latvia]]n parlamenttivaalit 2018** järjestettiin 6. lokakuuta 2018.

Kun kaikkien 1&nbsp;078 vaalipiirin äänet oli laskettu, vaalissa oli annettu 839&nbsp;000 hyväksyttyä ääntä. Sosiaalidemokraattinen puolue ”Harmonia” (SDPS) sai äänistä 19,80&nbsp;%, KPV LV 14,25&nbsp;%, Uusi konservatiivinen puolue (JKP) 13,59&nbsp;%, Attīstībai/Par! (AP!) 12,04&nbsp;%, Kansallinen liittouma (NA) 11,01&nbsp;%, Vihreiden ja maanviljelijöiden liitto (ZZS) 9,91&nbsp;%, Yhtenäisyys 6,69&nbsp;%, Latvijas Reģionu apvienība (LRA) 4,14&nbsp;% ja Latvijas Krievu savienība (LKS) 3,20&nbsp;%. SDPS sai Latvian parlamentin Saeiman paikoista 23, KPV LV 16, JKP 16, AP! 13, NA 13, ZZS 11 ja Yhtenäisyys 8. Muut puolueet eivät saaneet paikkoja parlamenttiin.

Vaalien äänestysprosentti oli 54,60&nbsp;%.

## Lähteet
Aleksi Kinnunen

**Aleksi Kinnunen** (s. 1979 Järvenpää) on suomalainen kulttuuriin erikoistunut toimittaja ja kriitikko sekä median ja taiteen opettaja.  

Hän on koulutukseltaan taiteen maisteri Taideteollisesta korkeakoulusta. Kinnunen on käynyt Sanoman toimittajakoulun peruskurssin vuosina 2007–2008. Hän on opiskellut taidehistoriaa Helsingin yliopistossa sekä arkkitehtuuria Aalto-yliopistossa ja nykytaidetta Taideyliopistossa. 

Kinnunen kirjoittaa vapaana toimittajana ja kriitikkona muun muassa *[[Helsingin Sanomat|Helsingin Sanomiin]]*. Hänen erikoistumisalueitaan ovat populaarimusiikki, kaupunkikulttuuri, kuvataide, elokuva ja arkkitehtuuri.

Laajasti kulttuurin ja taiteen saralla toimiva Kinnunen on palkitun elokuvatapahtuman Karhupuisto Film Festivalin perustaja.

Kinnunen on Suomen arvostelijain liiton hallituksen sekä Kritiikin kannukset -palkintoraadin jäsen.

## Lähteet
Keksintöjen Viikko

**Keksintöjen viikko** on vuosittain Viitasaarella järjestettävä kaikille avoin matalan kynnyksen verkostoitumistapahtuma, jossa yksityishenkilöt ja yritykset voivat esitellä ideoitaan ja keksintöjään, testata liikeideaansa sekä tavata eri alojen asiantuntijoita, innovaatioalan vaikuttajia, potentiaalisia sijoittajia, asiakkaita ja yhteistyökumppaneita. Tapahtuman tavoitteena on auttaa keksijöitä ja yrityksiä ideoiden jalostamisessa ja keksintöjen kaupallistamisessa. 

Tapahtuma on Viitasaaren Kaupungin ja Kehittämisyhtiö Witas Oy:n voittoa tavoittelematon tapahtuma, jonka tavoitteena on edistää innovaatiotoimintaa Suomessa ja erityisesti maaseudulla. 

Messut järjestetään vuosittain Viitasaari areenalla.

## Lähteet
* http://www.keksintojenviikko.fi/etusivu_1#anchor
Burkina Fason evankelisluterilainen kirkko

**Burkina Fason evankelisluterilainen kirkko** () on luterilainen kirkko, joka toimii Burkina Fasossa. Kirkon jäsenmäärä on noin 1&nbsp;400.

## Historia
Kirkko on virallisesti perustettu ja rekisteröity vuonna 1996. Kirkko syntyi alkuvuodesta 2011 kuolleen evankelista Rufus K. Kormahin tekemän lähetystyön seurauksena.

## Nykytilanne
Kirkolla on kahdeksan seurakuntaa ja neljä saarna-asemaa, joissa on noin 1&nbsp;400 jäsentä. Kirkko kuuluu Kansainväliseen luterilaiseen neuvostoon.

## Lähteet
Tukholman maakäräjätalo

**Tukholman maakäräjätalo** () on Kungsholmenin saarella Tukholman keskustassa sijaitseva rakennus, joka toimii Tukholman läänin maakäräjien istuntopaikkana. Ennen maakäräjäuudistusta rakennus tunnettiin käyttöhistoriansa vuoksi nimellä *Varuskuntasairaala*. Nykyisin rakennuksessa on maakäräjien luottamushenkilöiden, poliittisen johdon, kirjaston ja kanslian toimitilat. Muilla maakäräjien viranomaistoiminnoilla on toimitiloja läheisissä rakennuksissa.

Rakennuksen on suunnitellut arkkitehti Carl Christoffer Gjörwell. Se edustaa uusklassista tyylisuuntaa näyttävällä temppelimäisellä julkisivulla, joka perustuu toscanalaiseen pylväsjärjestelmään. Se on valmistunut 1800-luvun alussa. Rakennus toimi yli sata vuotta 1800-luvulla ja 1900-luvun alussa sotilassairaalana.

Vuoden 1971 hallintouudistuksen jälkeen Tukholmaan muodostettiin uusi maakäräjähallinto, joka otti vastuulleen joitakin aiemmin Tukholman kaupungin hoitamia tehtäviä. Kasvanut maakäräjähallinto tarvitsi isompia toimitiloja, ja tuolloin vajaakäytöllä ollut Varuskuntasairaala päätettiin peruskorjata perusteellisesti uutta käyttötarkoitusta varten. Muutostyöt suunnitteli arkkitehti Nils Sterner. Rakennuksen eteläsivustalle rakennettiin lisäkerros ja aurinkoterassi. Terassin alapuolella on maakäräjien istuntosali Maakäräjäsali, aula ja henkilöstöravintola. Sairaalan kirkosta remontoitiin maakäräjähallituksen kokoustila ja hoitotiloista tehtiin toimisto- ja muita kokoustiloja.

Rakennusta ympäröivä Maakäräjätalonpuisto ja suurin osa rakennuksestakin on avoinna yleisölle. Maakäräjätalon ja Pohjoisen Mälarinrannan välisellä alueella on useita pienempiä sairaalaan kuuluneita rakennuksia, joita hyödyntävät esimerkiksi maakäräjäjohtaja, hallinto ja konsernin tukiosastot. Alueelle on rakennettu myös kokonaan uusi, ympäristöönsä sulautuva toimistorakennus. Alueella on myös esikoulu.

Maakäräjätalon eteläisen sisäänkäynnin eteläpuolella on Graverin talo, jonka on rakennuttanut Jacob Graver vuonna 1754. Rakennuksessa on toimistotilojen lisäksi maakäräjien esittelytilat, jotka on entisöity alkuperäiseen, 1700-luvun asuunsa.

## Kuvia

Tiedosto:Landstingsmöte Landstingshuset Stockholm.jpg|Maakäräjät kokoontuu Maakäräjäsalissa
Tiedosto:Gjörwellsalen Landstingshuset Stockholm.jpg|Gjörwellin sali, maakäräjähallituksen kokoustila
Tiedosto:Stora trappan Landstingshuset Stockholm.jpg|Suurportaikko
Tiedosto:Trapphallen Landstingshuset Stockholm.jpg|Porraskäytävää
Tiedosto:Graverska huset på Landstingstomten.JPG|Graverin talo vuodelta 1754, nykyisin toimistokäytössä


## Lähteet

* Välkommen till Landstingshuset, Tukholman läänin maakäräjät, 2008
George Smith (kemisti)

**George Pieczenik Smith** (s. 10. maaliskuuta 1941 Norwalk, Connecticut, Yhdysvallat) on yhdysvaltalainen biokemisti, joka kehitti 1980-luvulla niin sanotun faaginäyttötekniikan, jossa bakteriofagien avulla voi luoda uusia proteiineja. Hän sai siitä vuonna 2018 Nobelin kemianpalkinnon.

## Elämä ja ura
George Smith syntyi vuonna 1941 Connecticutin Norwalkissa. Smith suoritti vuonna 1963 alemman korkeakoulututkinnon Haverford Collegesta. Väitöstyönsä hän teki Edgar Haberin ohjauksessa Harvardin yliopistossa. Tohtoriksi Smith valmistui vuonna 1970, ja hän teki vuodet 1970–1975 väitöskirjan jälkeistä tutkimusta Wisconsinin yliopistossa. Hänen ohjaajansa siellä oli Oliver Smithies.

Smith aloitti heinäkuussa 1975 Missourin yliopiston biologisten tieteiden dosenttina. Hänestä tuli apulaisprofessori kesäkuussa 1981. Smith piti vuosina 1983–1984 sapattivapaata, jolloin hän oli vierailevana tutkijana Duken yliopistossa. Siellä hän aloitti pohjatyönsä, joka johti niin sanotun faaginäyttötekniikan kehittämiseen. Smith tutki bakteriofageja ja keksi vuonna 1985 faaginäyttötekniikan. Sen avulla bakteriofageja pystyi käyttämään uusien proteiinien tekemiseen.

Smithistä tuli syyskuussa 1990 Missourin yliopiston biologisten tieteiden professori. Emeritusprofessoriksi hän jäi vuonna 2015.

## Merkitys ja tunnustukset
Smithin faaginäyttömenetelmä on hyödynnetty monissa erilaisissa sovelluskohteissa lääketieteestä materiaalitieteisiin. Gregory Winter kehitti Smithin menetelmän pohjalta nivelreumaan tarkoitetun adalimumabilääkeaineen. Smith ja Winter sekä Frances Arnold saivat vuonna 2018 Nobelin kemianpalkinnon. Smithin palkintoperusteissa palkinnon motivaatioksi kerrottiin ”peptidien ja vasta-aineiden faaginäyttö”.

## Lähteet
Porvoon satama

**Porvoon satama** tai **Porvoon matkustajasatama** on Porvoossa Porvoonjoen itärannalla Jokikadun varrella, Aleksanterinkadun sillan eteläpuolella sijaitseva satama. Se on myös viiden porvoolaisen aluksen kotisatama. Satamasta liikennöi muun muassa M/S J. L. Runeberg, M/S Suvituuli, M/Y Mirelle, M/S Sandra D.

## Lähteet
Desiree Scott

**Desiree Scott** (s. 31. heinäkuuta 1987 Winnipeg, Manitoba, Kanada) on kanadalainen jalkapalloilija. Hän on pelannut Kanadan naisten maajoukkueessa vuoden 2022 loppuun mennessä 186 maaottelua mutta ei ole tehnyt niissä yhtään maalia. Hän voitti olympiakultaa Tokiossa 2021 sekä saavutti olympiapronssia Lontoossa 2012 ja Rio de Janeirossa 2016. Vuoden 2019 MM-kilpailuissa hän pelasi Kanadan kaikissa neljässä ottelussa avauskokoonpanossa. Hän oli voittamassa maanosaliitto CONCACAF:in mestaruutta vuonna 2010. Pelipaikaltaan hän on keskikenttäpelaaja.

Seuratasolla Scott edustaa Kansas City Currentia. Seura perustettiin loppuvuonna 2020 Utah Royalsin seuraajaksi, ja Royals taasen oli perustettu kaudeksi 2018 FC Kansas Cityn seuraajaksi, ja Scott pelasi näissä molemmissa. Hän on pelannut myös Englannissa Notts Countyn joukkueessa.

## Lähteet
Hurrikaanihalli

**Hurrikaanihalli** on Viitasaarella sijaitseva liikuntakeskus, jossa voidaan harrastaa jalkapalloa, pesäpalloa ja joitakin yleisurheilulajeja.

## Tietoa hallista

* Hallin pituus 80 m
* Hallin leveys 45 m
* Hyvä valaistus ja tuuletus 
* Lämmityksenä on kaukolämmöllä toimiva maapohjalämmitys
* Hallin omistaa Viitasaaren kaupunki

## Lähteet
*Hurrikaanihalli  Viitasaaren kunta
Allysha Chapman

**Allysha Chapman** (s. 25. tammikuuta 1989 Oshawa, Ontario, Kanada) on kanadalainen jalkapalloilija. Hän on pelannut Kanadan naisten maajoukkueessa ennen vuoden 2023 MM-kilpailujen alkua 96 maaottelua ja tehnyt niissä kaksi maalia. Hän on ollut saavuttamassa olympiapronssia Rio de Janeirossa 2016 ja voittamassa olympiakultaa Tokiossa 2021. Vuoden 2019 MM-kilpailuissa hän pelasi Kanadan kaikissa neljässä ottelussa ja niistä kolmessa avauskokoonpanossa. Pelipaikaltaan hän on puolustaja.

Seuratasolla Chapman on vuodesta 2018 edustanut Houston Dashia, jossa hän pelasi myös aiemmin vuosina 2015–2016.

## Lähteet
Deanne Rose

**Deanne Rose** (s. 3. maaliskuuta 1999 Alliston, Ontario, Kanada) on kanadalainen jalkapalloilija. Hän on pelannut Kanadan naisten maajoukkueessa ennen vuoden 2023 MM-kilpailujen alkua 73 maaottelua ja tehnyt niissä kymmenen maalia. Hän saavutti olympiapronssia Rio de Janeirossa 2016 ja teki joukkueensa avausmaalin 2–1-voittoon päättyneessä pronssiottelussa Brasiliaa vastaan. Vuonna 2021 hän voitti kultaa Tokion olympialaisissa. Vuoden 2019 MM-kilpailuissa hän pääsi vaihtopelaajana kentälle yhdessä alkulohko-ottelussa.

Rose pelasi Floridan yliopiston joukkueessa. Hän edusti kausina 2021–2023 Englannin Superliigassa pelannutta Readingiä mutta oli jälkimmäisellä kaudella loukkaantumisen vuoksi enimmäkseen poissa peleistä.

## Lähteet
Quinn (jalkapalloilija)

**Quinn** (syntymänimeltään **Rebecca Quinn**; s. 11. elokuuta 1995 Toronto, Ontario, Kanada) on kanadalainen jalkapalloilija. Hän on pelannut Kanadan naisten maajoukkueessa ennen vuoden 2023 MM-kilpailujen alkua 89 maaottelua ja tehnyt niissä viisi maalia. Hän on ollut saavuttamassa olympiapronssia Rio de Janeirossa 2016 ja voittamassa olympiakultaa Tokiossa 2020. Vuoden 2019 MM-kilpailuissa hän tuli kolmessa ottelussa kentälle vaihtopelaajana. Hän on pelannut sekä keskuspuolustajana että keskikenttäpelaajana.

Quinn opiskeli Duken yliopistossa ja siirtyi vuonna 2018 NWSL-seura Washington Spiritiin. Hän siirtyi vuonna 2019 Ranskaan Paris FC:n joukkueeseen mutta palasi sieltä samana vuonna Yhdysvaltoihin OL Reignin joukkueeseen. Hän pelasi vuoden 2020 syyskaudella lainalla ruotsalaisseura Vittsjössä.

Syksyllä 2020 Quinn ilmoitti olevansa transsukupuolinen ja että hänen koko nimensä on Quinn. Hänen pronomininsa on englannin kielessä *they*.

## Lähteet
USS Mississippi (SSN-782)

**USS Mississippi** (runkonumero SSN-782) on Yhdysvaltain laivaston Virginia-luokan ydinsukellusvene.

## Valmistus

Alus tilattiin 14. elokuuta 2003 Grotonista Connecticutista General Dynamicin Electric Boat Divisioonalta, missä työt aloitettiin helmikuussa 2007. Köli laskettiin 9. kesäkuuta 2010. Se kastettiin 3. joulukuuta 2011 kumminaan Allison Stiller, jolloin esiteltiin aluksen tuleva päällikkö John P. McGrath. Alus luovutettiin 2. toukokuuta 2012 Yhdysvaltain laivastolle, joka otti sen palvelukseen 2. kesäkuuta.

## Palvelus
Edward Barry vastaanotti 26. helmikuuta 2021 aluksen päällikkyyden komentaja Heath E. Johnmeyerilta ja asemapaikka on Pearl Harbor.

## Lähteet

## Aiheesta muualla
Josée Bélanger

**Josée Bélanger** (s. 14. toukokuuta 1986 Coaticook, Quebec, Kanada) on kanadalainen jalkapalloilija. Hän on pelannut Kanadan naisten maajoukkueessa 57 maaottelua ja tehnyt niissä seitsemän maalia. Hän on ollut voittamassa maanosaliitto CONCACAF:in mestaruutta vuonna 2010 sekä saavuttamassa olympiapronssia Rio de Janeirossa 2016. Hän voitti Ruotsin mestaruuden vuonna 2015.

## Lähteet
Dovren kansallispuisto

**Dovren kansallispuisto** () sijaitsee Norjassa Hedmarkin ja Opplandin läänissä. Kansallispuisto levittäytyy Dovren ja Folldalin kuntien alueelle. Pinta-alaltaan kansallispuisto on 289,1 neliökilometriä. Kansallispuisto perustettiin lokakuussa 2003.

## Lähteet
J. H. Kurkilahti

**Johan Henrik Kurkilahti**, sukunimi aik. *Tranberg* (5. syyskuuta 1877 Helsinki – 10. maaliskuuta 1929 Helsinki) oli suomalainen opettaja, oppikirjojen tekijä ja tilintarkastaja.

Kurkilahden vanhemmat olivat Helsingin ruotsalaisen normaalilyseon latinan ja suomenkielen kollega Johan Henrik Tranberg (1838–1892) ja Maria Henrietta Hellsberg. Hän pääsi ylioppilaaksi Helsingin suomalaisesta normaalilyseosta 1895 ja opiskeli Helsingin yliopistossa.

Kurkilahti toimi yksityis- ja kauppakoulujen opettajana ja oli Jyväskylän seminaarin matematiikan vt. lehtorina 1910–1914. Hän oli sittemmin valatehneenä tilintarkastajana Helsingissä ja toimi 1919–1920 liike-elämän aikakauslehti Ilmarisen vastaavana toimittajana.

Kurkilahti oli naimisissa vuodesta 1905 Ida Sofia Westergrénin (1879–1949) kanssa. Hänet on haudattu Malmin hautausmaalle. 

## Teoksia
* *Ylioppilastutkinnossa vuosina 1874-1907 k. ratkaistaviksi annetut matemaattiset tehtävät 1* ; vastauksilla ja ohjeilla varustanut J. H. Kurkilahti. Yrjö Weilin, Helsinki 1907
* *Ruotsinkielen alkukirja : 2-vuotisia kauppakouluja, apulaiskursseja, seminaareja y.m. varten*. WSOY 1914, 6. painos 1930
* *Ruotsinkielen alkukirja : 2-vuotisia kauppakouluja, apulaiskursseja, seminaareja y.m. varten. 2*. WSOY 1915

## Suomennoksia
* W. Ahrens : *Matemaattisia kisoja* ; alkuperäisen teoksen toisesta painoksesta suomentanut J. H. Kurkilahti. WSOY 1913
* Gustaf Cassel : *Sosialismi vai edistys* ; tekijän luvalla ruotsinkielestä suomentanut J. H. Kurkilahti ; esipuheen kirjoittanut J. K. Paasikivi. Kustannus Oy Kirja, Helsinki 1929

## Lähteet
Norjan ympäristövirasto

**Norjan ympäristövirasto** (norjaksi *Miljødirektoratet*) on Norjan ilmasto- ja ympäristöministeriön alainen virasto. Sen tehtävänä on edistää puhdasta ja monimuotoista luontoa sekä vähentää saasteita. Virastossa on noin 700 työntekijää, joista suurin osa työskentelee Trondheimin ja Oslon toimipisteissä. Virasto perustettiin 1. kesäkuuta 2013, kun kaksi virastoa yhdistettiin. Viraston johtajana toimii Ellen Hambro.

## Lähteet
Stephanie Labbé

**Stephanie Lynn Marie Labbé** (s. 10. lokakuuta 1986 Edmonton, Alberta) on kanadalainen jalkapalloilija, pelipaikaltaan maalivahti. Hän pelasi Kanadan naisten maajoukkueessa 85 maaottelua. Hän on ollut voittamassa maanosaliitto CONCACAF:in mestaruutta vuonna 2010 ja olympiakultaa Tokiossa 2021 sekä saavuttamassa olympiapronssia Rio de Janeirossa 2016. Vuoden 2019 MM-kilpailuissa hän pelasi ykkösmaalivahtina Kanadan kaikki neljä ottelua., ja hän oli ykkösmaalivahti myös Kanadan olympiavoittajajoukkueessa 2021.

Labbé pelasi Ruotsissa Piteån, Örebron, Linköpingin ja viimeksi Rosengårdin joukkueissa. Hän on pelannut myös NWSL:ssä Washington Spiritin ja North Carolina Couragen joukkueissa. Hän pyrki keväällä 2018 Calgary Foothillsin miesten joukkueen maalivahdiksi, mutta liiga ei antanut hänelle lupaa pelata miesten sarjassa. Hän pelasi jonkin aikaa seuran naisjoukkueessa. Hän päätti uransa kaudella 2021–2022 Ranskassa Paris Saint-Germainin joukkueessa.

## Lähteet